Дмитрий Ивановскый

Дмитрий Ивановскый,  Дмитрий Иосифович Ивановский, *9. новембер 1864 (28. октобер [[Юл. кал.), Санкт-Петербургска губерния, Российска империя – 20. апрѣль 1920, Ростов на Дону, РСФСР — российскый физиолог ростлин и микробиолог, основатель вирологии.Большая российская энциклопедия

Ещи яко штудент Санкт-Петербургской универзиты, Ивановскый в року 1887 быв повѣреный проштудовати хвороту, котра нищила догановы плантажы Украины и Бесарабии. В року 1890 быв посланый штудовати иншу  доганову хвороту на Крымѣ. Ивановскый выказав, же инфекция была мозаичной хворотов, котру в том часѣ поважовали за причинену бактериями. Поуживши метод филтрации про одстранѣня бактерий, Ивановский выявив, же перефилтрованый сок хворых ростлин годен передавати инфекцию здоровым ростлинам. Далшы выгледованя Ивановского указали, же причинник хвороты быв надвычайно дробным паразитичным микроорганизмом, невидимым ани при силном звекшѣню и способным проникати через.порцелановы филтры, котры назначены на затриманя обычайных бактерий. Ивановскый думав, же найденый патогенный агент быв миниатурнов бактериов, а не цѣлком новым ай иншакым типом организма. Он опубликовав свои штудии в статьях «О двох хворотах догану» (1892) и дизертации «Мозаична хворота догану» (1902).Encyclopedia Britannica 

В року 1898 голландскый микробиолог Мартинус Бейеринк независимо повторив выгледованя Ивановского и пересвѣдчив ся, же перефилтрованый росток обсягуе новую форму инфекчного агента, котрую он назвав вирусом. Але Бейеринк признав приориту научного объявлѣня Ивановского.

 Жерела и одказы 



 Референции 

Катеґорія:Учены